Bjørgen: Jeg står for det jeg sa om Johaug
– Jeg regnet med at når jeg sa det jeg gjorde, så forventet jeg med at noen hadde en mening om det. Men jeg står for det jeg sa. Jeg hadde regnet med kritikk, sier Marit Bjørgen foran tirsdagens 10 km med individuell start. Les også: Bjørgen: – Jeg tenkte på Therese mens jeg gikkExpressen-kommentator Tomas Pettersson skrev at Bjørgen opptrer hyklersk når hun uttrykker støtte til Johaug. «Da kjenner jeg plutselig dette: På den ene siden er det selvsagt å stille opp for kampen mot juks i allmenne termer. På den andre siden er det tydelig ikke like selvsagt å stå for samme kamp når det handler om din egen venn.», skrev Pettersson, før han kom med følgende kraftsalve: «Det finnes bare ett ganske passende ord for en sånn oppførsel: Skinnhellighet.» – Når en ser på det styret som har vært i media rundt Therese-saken, så var det ikke overraskende. Jeg hadde henne bare i tankene som en god venninne og ikke den saken, sier Bjørgen på mandagens pressekonferanse. – Jeg vet hvordan media jobber, så jeg var ikke så veldig overrasket over dette. Les også: Iversen: – Det tar ti år før skiforbundet tar meg ut til stafett igjen Saken fortsetter under videovinduet.Bjørgen tilbrakte deler av søndagen sammen med sønnen Marius, som bor inne i selve Lahti sammen med pappa Fred Børre Lundberg, mens Marit bor med troppen ute i Vierumäki utenfor VM-byen. Hun bedyrer at hun nå har stilt inn «toppidrettsfokuset» igjen. I tillegg har hun peilet all konsentrasjon inn mot distansen tirsdag. – Verdensmester er ikke noe man er, det er noe man har vært. Men jeg føler at formen er der. Det er i hvert fall sju som kan kjempe om pallen i morgen. Krista Pärmäkoski virket veldig sterk på duathlon, sier Bjørgen. De andre fem som Bjørgen har med i favorittgruppen er resten av Norges lag, Charlotte Kalla og Justyna Kowalczyk. Spurt av svenske journalister om ikke også Stina Nilsson er en av kandidatene, svarte Bjørgen: – Beklager, Stina kan absolutt være en av dem også. Hun har vist litt under pari i VM, men hun er absolutt en kandidat. Hun kan være en outsider. Se video: Iversen faller fra VM-medalje på oppløpetNorge har til nå tre av tre mulige gull i kvinnelangrenn i VM. Kan de ta seks? Bjørgen mener alt er mulig, men påpeker at det er flere sterke løpere til start allerede i morgen. – Det er ikke bare å hente gullmedaljene, konstaterer Ingvild Flugstad Østberg. I tillegg til Bjørgen og Østberg, er det Astrid Uhrenholdt Jacobsen og Heidi Weng som går for Norge. Sistnevnte var ikke med på pressekonferansen i dag etter en lang da etter lagsprintgullet søndag. – Jeg er i hvert fall ikke favoritt, sier Astrid Uhrenholdt Jacobsen. – Det er gøy med kampen mot klokka, som er det viktigste når det er individuell start, sier Heming-jenta. Les også: To VM-gull - men Maiken får ingen stafett-garanti
Marit Bjørgen (36) lar seg ikke påvirke av kritikken hun har fått etter hyllesten av Therese Johaug etter duathlon-seieren.